瘟疫醫生

係歐洲古時嘅一種醫生，存在喺中世紀後半橛至 17 世紀左右。瘟疫醫生專門醫淋巴腺鼠疫嘅病人，尤其係會喺城市嗰度醫啲窮、唔夠錢睇醫生嘅人。

瘟疫醫生做嘢嗰陣好多時會著住佢哋嘅出名制服：瘟疫醫生制服係一件長到掂到自己腳踭嘅黑鼆鼆嘅袍，黑鼆鼆嘅帽，厚嘅手套，再戴住個形狀好似雀鳥嘅啄噉嘅面具；呢種衫外形好獨特，個設計係源於當時嘅歐洲人相信「病之所以會傳染係因為掂到患者身上發出嘅臭味」－瘟疫醫生戴嘅面具之所以有個「啄」，係因為啲醫生想喺個「啄」裏面放啲好似花同草等好聞嘅嘢。

歷史
喺歷史上，瘟疫醫生嘅形象相當多變化：喺當代嘅歐洲，瘟疫醫生俾唔少窮人視為佢哋喺瘟疫當中嘅救星；但喺另一方面，因為瘟疫醫生係一份好危險嘅工，好多時都請唔到人，焗住要夾硬搵個人頂個位，所以唔少瘟疫醫生嘅醫術都唔係咁高，因而俾好多人覺得瘟疫醫生都係黃綠醫生；到咗廿一世紀初，瘟疫醫生因為佢哋嘅獨特外形而成為咗西洋創作品當中嘅一種橋段，成日都會喺文學同電影入面出現，作為瘟疫甚至死亡嘅象徵。

瘟疫
死亡
防護衣
恐怖故仔

攷

拎
Plague Doctor. TV Tropes.

瘟疫